पर्यटकों की सुविधाओं के विस्तार पर मध्यप्रदेश में तेजी से काम हो रहा है। इस श्रंखला में मध्यप्रदेश पर्यटन विकास निगम द्वारा भोपाल में बोट क्लब से सैर-सपाटा तक जल मार्ग से मोटर बोट द्वारा 'जल सफारी' पेकेज की शुरूआत सोमवार को की गई। जल सफारी से पर्यटक बोट क्लब से सैर-सपाटा तक की यात्रा में पूरे समय वन विहार राष्ट्रीय उद्यान की हरियाली का आनंद ले सकेंगे। जल-यात्रा 45 मिनिट की होगी। जल सफारी प्रात: 11 बजे से शुरू होगी। पर्यटकों को बोट क्लब से यात्रा की शुरूआत के समय वेलकम ड्रिंक और सैर-सपाटा पहुँचने के बाद लंच उपलब्ध करवाया जायेगा। वापसी यात्रा दोपहर 2 बजे से प्रारंभ होकर 2.45 बजे बोट क्लब पहुँचेगी।